দুর্ঘটনার জেরে কাটা পড়ল আস্ত একটা হাত। কিন্তু যাঁর হাত কাটা পড়ল, তিনি টেরও পেলেন না। আজ বিকেলে বাখরাহাট রোডের একটি মন্দিরে পুজো দিয়ে ম্যাটাডোরে চেপে কয়েকজনের সঙ্গে ফিরছিলেন বাগনানের বাসিন্দা সুপর্ণা রায়। বেহালা চৌরাস্তার কাছে ম্যাটাডোরের গা ঘেঁষে দ্রুত বেগে বেরিয়ে যায় একটি ট্রাক। ট্রাকের ধাক্কায় কাটা পড়ে মহিলার হাত। সেটি পড়ে যায় ডায়মন্ড হারবার রোডের ওপর। এরপরেও চলে যায় ম্যাটাডোরটি।  কিছুই বলেননি সুপর্ণা রায়ও।
 ওয়েব ডেস্ক: দুর্ঘটনার জেরে কাটা পড়ল আস্ত একটা হাত। কিন্তু যাঁর হাত কাটা পড়ল, তিনি টেরও পেলেন না। আজ বিকেলে বাখরাহাট রোডের একটি মন্দিরে পুজো দিয়ে ম্যাটাডোরে চেপে কয়েকজনের সঙ্গে ফিরছিলেন বাগনানের বাসিন্দা সুপর্ণা রায়। বেহালা চৌরাস্তার কাছে ম্যাটাডোরের গা ঘেঁষে দ্রুত বেগে বেরিয়ে যায় একটি ট্রাক। ট্রাকের ধাক্কায় কাটা পড়ে মহিলার হাত। সেটি পড়ে যায় ডায়মন্ড হারবার রোডের ওপর। এরপরেও চলে যায় ম্যাটাডোরটি।  কিছুই বলেননি সুপর্ণা রায়ও। কিছুদূর গিয়ে মহিলা বুঝতে পারেন তাঁর হাত নেই। এরপরেই তাঁকে নিয়ে সঙ্গীরা পৌছন বিদ্যাসাগর হাসপাতালে। ইতিমধ্যেই রাস্তা থেকে কাটা হাত কুড়িয়ে নিয়ে ওই হাসপাতালে পৌছন ট্রাফিক পুলিসের এক কর্মী। তখনই দুর্ঘটনাগ্রস্ত মহিলার সঙ্গে দেখা হয় তাঁর। ইতিমধ্যে সুপর্ণা রায়কে ন্যাশনাল মেডিক্যাল কলেজে রেফার করেন চিকিত্‍সকেরা। এরপর ওই ট্রাফিক পুলিসের কর্মী মহিলাকে নিয়ে গিয়ে ভর্তি করেন ওই হাসপাতালে। হাসপাতাল সুপার জানিয়েছেন, কাটা হাত জুড়ে দেওয়ার চেষ্টা চালাচ্ছেন চিকিত্‍সকেরা।